ফয়সাল উদ্দিন নিরব : সকাল ৭টা, চারদিকে ঘন কুয়াশা, হু হু বাতাস শীতের তীব্রতা আরো বাড়িয়ে তুলেছে। পঞ্চগড় জেলা শহরের মোড়ে চোখ পড়ল বেশ কিছু মানুষের জটলার দিকে, কৌতূহলবশত মানুষের জটলার দিকে পা বাড়াই। কাছে গিয়ে জানতে পারি, এটি আসলে মানুষ কেনার হাট। এখানে দিনমজুর মানুষগুলো কাজের জন্য দাঁড়িয়ে আছে। ক্রেতা আসবে, দরদাম হবে, দামে মিললে তার সঙ্গে কাজ করতে চলে যাবেন তারা। হাটে পুরুষের চেয়ে নারী শ্রমিকের উপস্থিতিই বেশি।